Drach
Drach to je legyndarne stworzynie, kere ukazuje sie we folklorze na cołkim świecie. Przekōnania na tymat drachōw rōżniōm sie we znŏleżności ôd regiōnu, nale we zachodnich kulturach drachy ôd czasōw niyskorego strzedniowieku bōły zaôbycz przedstawiane we formie srogich, krzidlatych, czworōnożnych a mogōncych ziać ôgniym gadōw. W weschodnich kulturach drachy sōm porzōnd pokazowane jako niy majōnce krzideł, czworōnożne, podane do szlangōw stworzynia ô wysokij inteligyncyje.
W wielu ojropejskich gŏdkach (w tym ślōnskij) słowo „drach” wywodzi sie z łac. dracō, kere je wziynte ze starogr. δpάkwv / drákōn, dosł. „bystroôki”, ôd starogr. δέpkeσθaι / dérkesthai – „patrzeć przenikliwie, bystro”[1], na bajszpil: yngl. dragon, bułg. дpakoH / drákon, miym. Drache, czes. drak.
Drachy czynsto wystympujōm we wytworach zorty fantasy. Sōm ône jednak istotami barzo roztōmajtymi: ôd potynżnych, czynsto złośliwych zwiyrzōw, do istot rozumnych, czynsto przewyższajōncych czowieka ônych ôbeznaniym i wiedzōm. Roztōmajte sōm tyż ônych natury, a nawet wyglōnd zewnyntrzny. Majōm fest sporo farb. Nojczyńścij trefiane sōm drachy czyrwōne, zielōne, czŏrne, biołe, błynkitne, złote, strzybrne i modre. We szpilach zorty RPG czynsto sōm potynżnymi bossami, abo jednymi z nojpotynżniyjszych wrogōw.
Przipisy
- ↑ Drache. W: Etymologisches Wörterbuch des Deutschen (Digitales Wörterbuch der deutschen Sprache). [dostymp 2021-07-24]. (mjym.)
cym_Latn szl_Latn szl_Latn szl_Latn szl_Latn deu_Latn